**Tájékoztató hulladékgyűjtők edényazonosító matricáiról**

Értesítjük a tisztelt lakosságot, hogy az **STKH 2021. január hónapban kézbesíteni fogja a kommunális hulladékgyűjtőkre kiragasztandó edényazonosító matricákat**, mellyel igazolható az adott ingatlan jogosultsága a hulladékelszállítás igénybevételére.

A 2020. utolsó negyedévi számla mellékletéként érkező **matricát az edényekre való felragasztás előtt ellenőrizni szükséges**, hogy az a szerződésnek megfelelő adatokat tartalmaz-e vagy sem. Amennyiben nem, haladéktalanul vegyék fel a kapcsolatot az ügyfélszolgálati irodával. **Ha a matrica valós adatokat tartalmaz, akkor azt a hulladékgyűjtő edényre szabad szemmel is jól látható helyre kell felragasztani.**

**Közös használatú edények** esetében minden edényfelhasználó ragassza fel rá a saját matricáját. Aki **több edénnyel, vagy több telephelye**n veszi igénybe a szolgáltatást, ők külön levélben fogják megkapni a matricákat. Ahol **egyedi megoldással történik a hulladékelszállítás**, ott jól látható helyre (pl. postaláda) kell kiragasztani a matricát. **Eseti, megrendelés alapján történő elszállítás** esetén a számlázás teljesítés igazolás alapján történik.

**Fontos a matricák felragasztásának elvégzése, mert az STKH munkatársai mindezt ellenőrizni fogják.** A matrica nélküli edényeket beazonosíthatatlan edényként fogják kezelni, melyekre figyelemfelhívő matricát fognak elhelyezni, hogy a szerződést aktualizálni kell, melyre 15 nap lesz. Amennyiben ez idő alatt nem kapnak edényazonosító matricát, haladéktalanul vegyék fel a kapcsolatot az ügyfélszolgálati irodával.

**A kukát úgy kell kihelyezni, hogy a matricás oldala az úttest felé nézzen.** Az érvényesítő matricák visszavonásig, vagy új matrica megküldéséig lesznek érvényesek. Az érvényesítő matricákat a szerződés módosításakor, lemondásakor minden esetben csatolni kell a kérelemhez. **Az üdülők és az időszakosan szerződött ügyfelek esetében a 2020-as matrica vagy pótmatrica meglétét fogják vizsgálni.**

**Ügyfélszolgálatok elérhetősége:**

**Sopron**, Mátyás király u. 34.:

Tel.: 06/99/505-380; (H,K,Sz: 8-14 és Cs: 7-19 között); személyesen: ugyanakkor

**Kapuvár**, Fő tér 5/A.:

Tel.: 06/99/505-380; (H,K,Sz,Cs: 8-12 és Cs: 13-17 között); személyesen (H,K,Sz: 8-14 és Cs: 7-19 között)

**Körmend**, Szabadság tér 10.:

Tel.: 06/94/200-560; (H,K,Sz: 8-14 és Cs: 8-16 között); személyesen: K: 8-14; Cs: 8-16 között

**Sárvár**, Szatmár u. 45.:

Tel.: 06/94/200-240 (H,K,Sz: 8-14 és Cs: 10-17 között); személyesen: Kedd: 10-17 között

Elektronikus ügyintézés: [ugyfelszolgalat@stkh.hu](mailto:ugyfelszolgalat@stkh.hu); Honlap: [www.sthk.hu](http://www.sthk.hu).

Répcelak, 2021. január 6.